Source: http://odlocitve.us-rs.si/sl/odlocitev/US15519
Timestamp: 2019-07-21 13:24:36+00:00

Document:
U-I-12/92
ECLI:SI:USRS:1992:U.I.12.92
Sklep Izvršnega sveta Skupščine Mesta Ljubljana, št. 2382/1-1991, z dne 15/11-1991
Pobuda za oceno zakonitosti izpodbijanega sklepa se ne sprejme.
Sklep izvršnega sveta, s katerim je le-ta priznal solastninski delež organizacijam, ki so sofinancirale nakup stanovanj, ni predpis, temveč je posamični akt. Za oceno zakonitosti takega akta ustavno sodišče ni pristojno.
Solastniški delež organizacij glede na vrednost sofinanciranja kadrovskih stanovanj.
Nepristojnost ustavnega sodišča za oceno posamičnega akta (sklep mestnega izvršnega sveta o priznanju solastninskega deleža).
Ustava 1991, 4. al. 1. odst. 160. čl.
Zakon o postopku pred Ustavnim sodiščem SR Slovenije (ZUSS), 1. al. 2. odst. 25. čl.
U-I-12-92.pdf
U-I-12/92 - 5
5/3-1992
Ustavno sodišče je na seji dne 5/3-1992 obravnavalo pobudo Jožeta Štihca in drugih iz Ljubljane, ki jih zastopa Sonja Dolinar, odvetnica v Ljubljani, ter
Ustavno sodišče ne sprejme pobude in ne bo začelo postopka za oceno zakonitosti sklepa Izvršnega sveta Skupščine Mesta Ljubljane št. 2382/1 - 1991 z dne 15/11-1991.
Odvetnica Sonja Dolinar je v imenu 34 pobudnikov iz Ljubljane vložila pobudo, s katero izpodbija zakonitost v izreku navedenega sklepa. Po 4. alinei prvega odstavka 160. člena ustave ustavno sodišče odloča o skladnosti predpisov lokalnih skupnosti z ustavo in z zakoni.
Izpodbijani sklep Izvršnega sveta Skupščine Mesta Ljubljane ni predpis, temveč je posamični akt. Z njim je izvršni svet priznal solastninski delež določenim organizacijam, ki so sofinancirale nakup stanovanj v letih 1989, 1990 in 1991, in ga tudi ni objavil v uradnem glasilu. Za oceno zakonitosti posamičnih aktov ustavno sodišče ni pristojno.
Ustavno sodišče je sprejelo ta sklep na podlagi 7. člena ustavnega zakona za izvedbo ustave RS (Uradni list RS, št. 33/92-I) in 1. alinee drugega odstavka 25. člena zakona o postopku pred Ustavnim sodiščem SRS (Uradni list SRS, št. 39/74 in 28/76).
Jože Štihec in drugi, Ljubljana
6. 2. 1992
OdlUS I, 13
US15519

References: sodišče 
 sodišče 
 sodišče 
 sodišče 
 sodišče 
 sodišče